Република Сербия ● Автономна Покраїна Войводина ●

Покраїнски секретарият за финансиї

Информатор о роботи

Ажурировани заключно зоз 30 . септембром 2018. року

## 21. Информациї о подношеню вимаганя за приступ ґу информацийом

Информация од явней значносци, у смислу Закона о шлєбодним приступе ґу информацийом од явней значносци ('Сл. глашнїк РС', число 120/04, 54/07, 104/09 и 36/10), то информация з яку розполага орґан явней власци, хтора настала у роботи або у вязи з роботу орґана явней власци, а хтора ше находзи у одредзеним документу и хтора ше одноши на шицко тото о чим явносц ма оправдани интерес знац. Глєдатель информациї од явней значносци подноши вимаганє у писаней форми Покраїнскому секретарияту за финансиї за витворйованє права на приступ ґу информацийом од явней значносци (у дальшим тексту: вимаганє). У вимаганю муши стац назва орґана власци, мено, презвиско и адреса глєдателя и цо прецизнєйши опис информациї хтору ше глєда. У вимаганю можу буц и други податки з якима ше олєгчує пренаходзенє тей информациї. Глєдатель у вимаганю треба же би наведол у якей форми жада же би ше му доручели глєдани информациї. Глєдатель нє муши навесц причини вимаганя. Кед у вимаганю нєт назви орґана власци, мено, презвиско и адреса глєдателя, як анї прецизнєйши опис информациї яку ше вимага, односно кед вимаганє нєшорове, овласцена особа Покраїнского секретарияту за финансиї длужна, без надополнєня, поучиц глєдателя як може тоти нєдостатки одстранїц, односно вона длужна глєдательови доручиц упутство о дополнєню. Кед глєдатель нє одстранї нєдостатки у одредзеним чаше, односно у чаше 15 дньох од дня доставаня упутства о дополнєню, а нєдостатки таки же по вимаганю нє мож поступац, Покраїнски секретарият за финансиї принєше заключенє о одбиваню вимаганя пре нєшоровосц. Покраїнски секретарият за финансиї длужен оможлївиц приступ ґу информацийом и на основи усного вимаганя глєдателя хторе вон сообщує до записнїку, при чим ше таке вимаганє уноши до окремней евиденциї и на таке вимаганє ше применює термини як кед би було поднєшене у писаней форми. Покраїнски секретарият за финансиї предписал формулар за подношенє вимаганя (у прилогу), алє будзе розпатрац и вимаганє хторе нє написане на тим формуларе. Покраїнски секретарият за финансиї длужен без одкладаня, найпознєйше у чаше 15 дньох од дня приманя вимаганя, глєдателя обвисциц чи ма тоти информациї, дац му на увид документ у хторим глєдана информация, односно видац му або послац копию того документу. Копия документу глєдачови послана з дньом напущованя писарнїци Управи за заєднїцки роботи покраїнских орґанох. Кед Покраїнски секретарият за финансиї, у чаше 15 дньох по доставаню вимаганя, пре оправдани причини нє може обвисциц глєдателя же чи ма информацию, дац му на увид документ у хторим глєдана информация, видац му тот документ, односно послац копию того документу, вон го длужен о тим такой обвисциц и одредзиц додатни термин нє длугши як 40 днї по приманю вимаганя, у хторим глєдателя: обвисци же чи ма информацию, да му на увид документ у хторим глєдана информация або го вида, односно, пошлє му копию того документу Кед Покраїнски секретарият за финансиї на вимаганє нє одвитує у тим термину, глєдатель може уложиц жалбу Поверенїкови за информациї од явней значносци, у случайох яки утвердзени зоз членом 22. Закона о шлєбодним приступе ґу информацийом од явней значносци.

39